Univerzitet u Beogradu

Elektrotehnički fakultet



Programiranje korisničkih interfejsa - Projekat

Prva faza

|  |  |
| --- | --- |
| Profesor: | Kandidat: |
| Marija Punt, prof. dr | Luka Stojanović 3118/23 |

Beograd, Decembar 2023.

Sadržaj

[Sadržaj 2](#_Toc152431721)

[1. Uvod 3](#_Toc152431722)

[2. Korisnici sistema 4](#_Toc152431723)

[3. Opis funkcionalnosti 5](#_Toc152431724)

[3.1. Prijavljivanje na sistem 5](#_Toc152431725)

[3.2. Odjava iz sistema 5](#_Toc152431726)

[3.3. Kreiranje korisnika 5](#_Toc152431727)

[3.4. Pregled ličnih podataka 6](#_Toc152431728)

[3.5. Izmena ličnih podataka 6](#_Toc152431729)

[3.6. Promena lozinke 6](#_Toc152431730)

[3.7. Pregled promocija 6](#_Toc152431731)

[3.8. Pregled obaveštenja 7](#_Toc152431732)

[3.9. Pregled proizvoda poslastičarnice 7](#_Toc152431733)

[3.10. Pregled pojedinačnog proizvoda 7](#_Toc152431734)

[3.11. Pregled komentara za odabrani proizvod 7](#_Toc152431735)

[3.12. Unos komentara o proizvodu 7](#_Toc152431736)

[3.13. Dodavanje proizvoda u korpu 8](#_Toc152431737)

[3.14. Pregled sadržaja korpe 8](#_Toc152431738)

[3.15. Uklanjanje proizvoda iz korpe. 8](#_Toc152431739)

[3.16. Potvrda narudžbine 8](#_Toc152431740)

[3.17. Dodavanje novog proizvoda 8](#_Toc152431741)

[3.18. Pregled narudžbina 9](#_Toc152431742)

[3.19. Promena statusa narudžbine 9](#_Toc152431743)

[3.20. Uklanjanje narudžbine 9](#_Toc152431744)

[3.21. Dodavanje/Uklanjanje promocija 9](#_Toc152431745)

1. Uvod

U ovom dokumentu će biti predstavljen pregled funkcionalnosti aplikacije koja se razvija za potrebe poslastičarnice „Slatki zalogaji“. Za svaku funkcionalnost će se predstaviti:

* naziv funkcionalnosti
* ulazni podaci potrebni za izvršavanje funkcionalnosti
* opis funkcionalnosti

1. Korisnici sistema

Korisnici sistema su kupac i zaposleni. Korisnici se prijavljuju na sistem unošenjem korisničkog ime i lozinke.

* 1. Kupac

Kupac koristi sistem za pregled proizvoda koje poslastičarnica nudi, pregled proizvoda koji su na promociji kao i kreiranje narudžbina. Kupac može da pristupi sistemu preko web aplikacije ili preko mobilne aplikacije

* 1. Zaposleni

Zaposleni koristi sistem za dodavanje proizvoda koje poslastičarnica nudi, kreiranje promocija i pregled narudžbina. U pregledu narudžbina zaposleni može da prihvati ili odbije narudžbinu. Zaposleni može da pristupi sistemu korišćenjem web aplikacije.

1. Opis funkcionalnosti
   1. Prijavljivanje na sistem

* Ulazni podaci: korisničko ime, lozinka
* Opis: Početna strana aplikacije predstavlja stranicu sa formom za prijavljivanje na sistem. Forma se sastoji od sledećih polja: polje za unos korisničkog imena i polje za unos lozinke (tip unosa je „password“)
  + Ukoliko su podaci ispravno uneti, korisnik se preusmerava na početnu stranicu koja odgovara njegovom tipu.
  + Ukoliko su podaci neispravni, sistem prikazuje poruku kojom obaveštava korisnika da neki od podataka nije ispravan.
  1. Odjava iz sistema
* Ulazni podaci:
* Opis: Biranjem odgovarajuće opcije u meniju aplikacije, korisnik se odjavljuje iz sistema. Pri uspešnom odjavljivanju korisnik se preusmerava na stranicu za prijavljivanje na sistem.
  1. Kreiranje korisnika
* Ulazni podaci: ime, prezime, telefon, adresa, korisničko ime, lozinka
* Opis: Na početnoj stranici aplikacije, ispod forme za prijavljivanje na sistem, nalazi se tekst sa linkom na stranicu za kreiranje novog korisnika. Klikom na link, korisnik se preusmerava na stranicu. Na stranici za kreiranje novog korisnika, nalazi se forma za kreiranje novog korisnika sa sledećim poljima: ime, prezime, telefon, adresa, korisničko ime, lozinka i ponoviti lozinku. Ispod forme se nalazi dugme za kreiranje korisnika i dugme za vraćanje na stranicu za prijavljivanje na sistem. Dugme za kreiranje korisnika je onemogućeno sve dok se ne ispune svi uslovi za kreiranje novog korisnika. Uslovi za kreiranje novog korisnika su sledeći: sva polja su popunjena, telefon je u ispravnom formatu(xxx xxx xxx(x)), lozinka je najmanje dužine 8 karaktera i ponovljena lozinka i lozinka se poklapaju. Korisniku se format zahtevan za telefon i lozinku prikazuje iznad polja za unos adekvatnih informacija. Ukoliko neki od uslova nije ispunjen prikazuje se poruka o tom uslovu.
  + Ukoliko je kreiranje novog korisnika uspešno odrađeno, korisniku se ispisuje poruka da je korisnik kreiran.
  + Ukoliko je došlo do greške prilikom kreiranja korisnika prikazuje se poruka o greški. Moguće je da postoje dva tipa greške:
    - Greška na serveru prilikom kreiranja korisnika. Ukoliko dođe do ove greške korisniku se prikazuje adekvatna poruka iznad forme za upis.
    - Greška, korisničko ime već postoji. Ukoliko dođe do ove greške korisniku se poruka prikazuje iznad polja za unos korisničkog imena. Staro ime se zadržava u polju i korisniku se pruža mogućnost da ispravi korisničko ime.
  1. Pregled ličnih podataka
* Ulazni podaci:
* Opis: Biranjem odgovarajuće opcije iz menija aplikacije, korisnik se preusmerava na stranicu za pregled i izmenu ličnih podataka. Na ovom stranici korisniku se prikazuju lični podaci, odnosno svi podaci uneti pri registraciji izuzev šifre i korisničkog imena. Ispod forme za unos podataka nalazi se dugme za prelazak u stanje izmene ličnih podataka kao i dugme za čuvanje ličnih podataka koje je onemogućeno.
  1. Izmena ličnih podataka
* Ulazni podaci: ime, prezime, telefon, adresa(svi opcioni)
* Opis: Kada je korisnik kliknuo na dugme za izmenu ličnih podataka, dugme menja naziv u „Poništi promene“. Sve dok je format telefona zadovoljavajući i sva polja popunjena dugme „Sačuvaj“ je omogućeno. Ukoliko neki od ovih uslova nije ispunjen dugme se onemogućuje i poruka se prikazuje iznad odgovarajućeg polja. Korisničko ime je nemoguće promeniti, a promena lozinke predstavlja posebnu funkcionalnost realizovanu na zasebnoj stranici.
  + Ukoliko je korisnik odabrao opciju poništi promene, sve promene koje su se desile se poništavaju i stanica se vraća u stanje pregleda podataka.
  + Ukoliko je korisnik odabrao opciju sačuvaj, izmenjeni podaci se čuvaju stranica se vraća u stanje za pregled podataka i korisniku se prikazuje poruka o uspešnosti operacije.
  1. Promena lozinke
* Ulazni podaci: stara lozinka, nova lozinka, potvrda nove lozinke
* Opis: Biranje odgovarajuće opcije iz menija aplikacije korisnik se preusmerava na stranicu za promenu lozinke. Stranica sadrži formu za promenu lozinke koja se sastoji od polja za unos stare lozinke, nove lozinke i potvrde nove lozinke. Ispod forme se nalazi dugme „Sačuvaj“ koje je onemogućeno sve dok se ne ispune svi uslovi. Uslovi su da su sva polja popunjena, da je potvrda nove lozinke i nova lozinka identična, i da je format lozinke ispunjen. Poruke greške se prikazuju iznad odgovarajućeg polja. Kada su uslovi ispunjeni i korisnik odabere opciju „Sačuvaj“ šalje se zahtev za promenom lozinke. Na stranici za izmenu lozinke ispod dugmeta „Sačuvaj“ se nalazi i dugme za povratak na početnu stranicu.
  + Ukoliko je stara lozinka ispravna i lozinka je uspešno promenjena korisniku se prikazuje poruka o uspešnosti operacije
  + Ukoliko je stara lozinka neispravna korisniku se prikazuje poruka greške.
  1. Pregled promocija
* Ulazni podaci:
* Opis: Ulogovanom korisniku se na početnoj stranici nalazi se deo posvećen pregledu aktuelnih promocija u poslastičarnici. Korisniku je potrebno prikazati minimum tri promocije. Promocije su prikazane u galeriji i korisnik ima mogućnost listanja kroz ponuđene promocije. Za jednu promociju, korisniku se prikazuje slika, naziv i opis promocije.
  1. Pregled obaveštenja
* Ulazni podaci:
* Opis: Biranje opcije obaveštenja iz opcija menija, korisniku se prikazuje padajući meni sa nedavnim obaveštenjima. U obaveštenju korisnik može videti informaciju o statusu kupovine, da li je prihvaćena ili odbijena.
  1. Pregled proizvoda poslastičarnice
* Ulazni podaci:
* Opis: Biranjem odgovarajuće opcije iz menija, korisnik se preusmerava na stranicu za pregled svih proizvoda poslastičarnice. Proizvod može pripadati kategoriji kolača ili torti. Potrebno je prikazati najmanje 6 proizvoda za svaku od kategorija. Prikaz proizvoda treba razdvojiti po kategorijama. Za svaki proizvod prikazati sliku i naziv. Klikom na naziv proizvoda korisnik se preusmerava na stranicu za pojedinačni pregled proizvoda. Na stranici za pregled svih proizvoda treba obezbediti paginaciju i prikazati 3 proizvoda strani. Na mobilnim uređajima paginacija nije potrebna, potrebno je omogućiti skrolovanje na stranici.
  1. Pregled pojedinačnog proizvoda
* Ulazni podaci: id odabranog proizvoda
* Opis: Klikom na naziv proizvoda na stranici za pregled svih proizvoda, korisnik se preusmerava na stranicu za pregled pojedinačnog proizvoda gde mu se prikazuju detaljnije informacije o odabranom proizvodu. Kupac može videti sliku proizvoda, naziv, opis, cenu i sastav. Ispod informacija o samom proizvodu, nalazi se sekcija za komentare.
  1. Pregled komentara za odabrani proizvod
* Ulazni podaci: id odabranog proizvoda
* Opis: Na stranici za pregled odabranog proizvoda nalazi se sekcija za pregled komentara za proizvod, Korisnik može da vidi komentare koji su ostavili drugi korisnici o odabranom proizvodu kao i ocenu koju su dali korisnici.
  1. Unos komentara o proizvodu
* Ulazni podaci: id odabranog proizvoda, komentar, ocena
* Opis: Pre postojećih, komentara korisniku se nudi opcija da unese svoj komentar, ukoliko komentar već nije uneo ranije. Ukoliko je korisnik već uneo komentar za proizvod ova opcija mu se ne prikazuje. Za unos komentara obezbeđeno mu je polje uz unos komentara, polje za unos ocene i dugme za slanje komentara. Dugme za slanje komentara je onemogućeno sve dok je uneseni komentar prazan i ocena nije odabrana. Kada su svi zahtevi ispunjeni korisniku se omogućava dugme za slanje komentara. Po prijemu potvrde o uspešnosti slanja komentara korisniku se osvežava deo stranice za pregled komentara sa odgovarajućom porukom da je komentar uspešno dodat.
  1. Dodavanje proizvoda u korpu
* Ulazni podaci: id odabranog proizvoda
* Opis: Na stranici za pregled pojedinačnog proizvoda korisniku se prikazuje opcija za dodavanje proizvoda u korpu. Pored te opcije korisniku se prikazuje polje za unos željene količine proizvoda. Podrazumevano se prikazuje količina 1. Prilikom uspešnog dodavanja proizvoda u korpu, korisniku se prikazuje adekvatna poruka.
  1. Pregled sadržaja korpe
* Ulazni podaci:
* Opis: Odabirom opije menija za pregled sadržaja korpe, korisnik se preusmerava na stranicu za pregled sadržaja korpe. Na stranicu se korisniku u vidu liste prikazuju svi proizvodi koji se trenutno nalaze u korpi. Za svaki proizvod se prikazuje naziv, odabrana količina, cena po jedinici proizvoda i ukupna cena za taj proizvod. Klikom na naziv proizvoda korisnik se preusmerava na stranicu za pojedinačni pregled odabranog proizvoda. Takođe na stranici se prikazuje ukupna cena korpe, kao i opcija o potvrdi narudžbine.
  1. Uklanjanje proizvoda iz korpe.
* Ulazni podaci: id proizvoda za uklanjanje iz korpe
* Opis: Na stranici za pregled sadržaja korpe, korisniku se pored svakog proizvoda nudi opcija da za izbacivanje proizvoda iz korpe. Po uspešnom izbacivanju proizvoda iz korpe, korisniku se prikazuje poruka o uspešnosti operacije i stanje stranice se osvežava. To uključuje i promenu cene korpe.
  1. Potvrda narudžbine
* Ulazni podaci:
* Opis: Na stranici za pregled sadržaja korpe, korisnik ima opciju potvrde narudžbine. Kada je narudžbina uspešno potvrđena, korisniku se prikazuje poruka o uspešnosti, korpa se prazni a korisnik u sekciji obaveštenja može videti status narudžbine.
  1. Dodavanje novog proizvoda
* Ulazni podaci: slika, naziv, opis, cena, sastav
* Opis: Odabirom odgovarajuće opcije iz menija, zaposleni se preusmerava na stranicu za dodavanje novog proizvoda. Na stranici se nalazi forma za dodavanje informacija o proizvodu, kao i dugme za potvrdu. Dugme je prvobitno onemogućeno sve dok zaposleni ne unese sve podatke o proizvodu. U formi za dodavanje proizvoda zaposleni ima sledeća polja: dugme za odabir slike, polja za unos naziva, opisa, cene i sastava proizvoda. Takođe zaposleni bira kategoriju proizvoda, kolač ili torta. Za odabir slike zaposleni ima mogućnost odabira nekoliko predefinisanih slika ili dodavanja svoje slike. Kada su svi podaci uspešno uneseni zaposlenom se omogućava dugme za potvrdu novog proizvoda. Po uspešnom dodavanju novog proizvoda u sistem, zaposlenom se prikazuje odgovarajuća poruka, i svim korisnicima sistema taj proizvod postaje dostupan.
  1. Pregled narudžbina
* Ulazni podaci:
* Opis: Odabirom odgovarajuće opcije menija, zaposleni se preusmerava na stranicu za pregled narudžbina. Na toj stranici mu se u vidu liste prikazuju sve pristigle narudžbine. Za pojedinačnu narudžbinu se prikazuje lista naziva svih proizvoda, količina i ukupna cena narudžbine. Takođe se prikazuje Ime i Prezime korisnika koji je kreirao zadatu narudžbinu kao i broj telefona u slučaju da želi kontaktirati korisnika. Za svaku narudžbinu korisnik vidi i status sa mogućnosti da status promeni.
  1. Promena statusa narudžbine
* Ulazni podaci: narudžbina čiji se status menja
* Opis: Na stranici za pregled narudžbina, zaposleni može promeniti status narudžbine odnosno prihvatiti ili odbiti željenu narudžbinu. Pri promeni statusa narudžbine, korisniku koji je kreirao narudžbinu je potrebno poslati obaveštenje sa adekvatnim tekstom promene statusa narudžbine.
  1. Uklanjanje narudžbine
* Ulazni podaci: narudžbina koja se uklanja
* Opis: Na stranici za pregled narudžbina, za narudžbine čiji je status „Prihvaćena“ ili „Odbijen“ zaposleni ima opciju da narudžbinu ukloni sa liste. Zaposleni treba da uklanja narudžbine ukoliko je ona odbijena i neće biti ostvarena ili ukoliko je ista realizovana. Prilikom odabira opcije za uklanjanje narudžbine, korisniku se prikazuje ponovni modal potvrde uklanjanja narudžbine. Ukoliko korisnik odabere da je siguran da želi da ukloni narudžbinu ona se briše sa liste narudžbina, poruka o uspešnosti akcije se prikazuje zaposlenom i lista narudžbina se ažurira. Ukoliko je korisnik odustao od uklanjanja narudžbine, modal se zatvara i zaposleni se vraća na stranicu za pregled svih narudžbina.
  1. Dodavanje/Uklanjanje promocija
* Ulazni podaci: id proizvoda, nova cena
* Opis: Na stranici za pregled pojedinačnog proizvoda, zaposlenom se umesto opcije za naručivanje proizvoda nalazi opcija za dodavanje/uklanjanje promocije.
  + Ukoliko je proizvod već na promociji, zaposlenom prikazati opciju da završi promociju proizvoda. Odabirom te opcije cena proizvoda se vraća na originalnu i prikazuje se poruka o uspešnosti.
  + Ukoliko proizvod nije na promociji, zaposlenom se nudi opcija da doda promociju za odabrani proizvod. Pri unosu promocije, zaposleni unosi novu cenu proizvoda. Pri uspešnom dodavanju promocije, zaposlenom se prikazuje poruka o uspešnosti i promocija je dostupna svim drugim korisnicima sistema.